3 . Fundargerðir 325. , 326. og 327. funda stjórnar Eyþings , dags. 25. september , 23. október og 20. nóvember 2019 Fundargerðirnar lagðar fram . 4 . Fundagerð 16. fundar byggðaráðs 5. desember 2019 Fundargerðin staðfest . a ) Liður 3 - Eyrarvegur 12 - 16 – Ósk um breytt lóðamörk Til máls tók Siggeir Stefánsson og lýsti sig vanhæfan við afgreiðslu þessa liðar . Samþykkt . Bókun um afgreiðslu : Sveitarstjórn staðfestir afgreiðslu nefndarinnar . Samþykkt með sex atkvæðum gegn einu , Þorsteinn Ægir Egilsson greiddi atkvæði gegn . Þorsteinn kvaddi sér hljóðs og gerði eftirfarandi grein fyrir atkvæði sínu : Það er mín skoðun að breyting á umræddum lóðarmörkum skuli fylgja þeirri endurskoðun deiliskipulags hafnarsvæðis sem skipulags - og umhverfisnefnd samþykkti undir lið 2 í framlagðri fundargerð og var afgreidd af byggðaráði á 16. fundi ráðsins þegar ráðið staðfesti fundargerð 6. fundar hafnarnefndar . Þess vegna greiði ég atkvæði gegn staðfestingu á afgreiðslu nefndarinnar . Bókun um afgreiðslu : Sveitarstjórn staðfestir afgreiðslu nefndarinnar . Samþykkt með sex atkvæðum . Þorsteinn Ægir sat hjá . Almar vék sæti og Siggeir tók sæti á fundinum að nýju . 6 . Staðfesting tilnefningar varafulltrúa í stjórn nýrra landshlutasamtaka Bókun um afgreiðslu : Sveitarstjórn staðfestir tilnefningu Elíasar Péturssonar sveitarstjóra sem varamanns í stjórn nýrra landshlutasamtaka á Norðurlandi eystra . Samþykkt samhljóða . 7 . Úrskurður úrskurðarnefndar umhverfis - og auðlindarmála , dags. 21. nóvember 2019 Lagður er fram úrskurður úrskurðarnefndar umhverfisnefndar , dags. 21. nóvember 2019 , í kæru á ákvörðun Umhverfisstofnunar frá 21. mars 2018 , á veitingu starfsleyfis fyrir urðun sorps á Bakkafirði . 8 . Niðurstöður útboðs á vátryggingum sveitarfélagsins Lagt fram minnisblað Consello , dags. 9. desember 2019 , með niðurstöðum verðkönnunar á tryggingum fyrir Langanesbyggð . Til máls tók Elías Pétursson . Bókun um afgreiðslu : Samþykkt að ganga til samninga við lægstbjóðanda sem er vátryggingarfélagið Vís . Samþykkt samhljóða . 9 . Norðurhjari , Beiðni um styrk vegna Vestnorden - ráðstefnu 2019 – frá byggðaráði Lögð fram beiðni frá Norðurhjara um styrk vegna kostnaðar samtakanna við þátttöku í Vestnorden ráðstefnunni 2019 . Farið er fram á kr. 562.315 . Málinu var vísað til sveitarstjórnar á 16. fundi byggðaráðs . Bókun um afgreiðslu : Samþykkt að styrkja verkefnið um kr. 562.315 . Samþykkt samhljóða . 10 . Fundaplan sveitarstjórna , byggðaráðs og nefnda 2020 Áætlun funda sveitarstjórnar , byggðaráðs og nefnda fyrir árið 2020 lagt fram . Samkvæmt því er næsti fundur sveitarstjórnar 16. janúar nk. og byggðaráðs 30. sama mánaðar . Til máls tók Siggeir Stefánsson . Bókun um afgreiðslu : Sveitarstjórn samþykkir framlagða áætlun fyrir 2020 . Samþykkt samhljóða . 11 . Leyfi sveitarstjóra Vegna veikindaleyfis sveitarstjóra samþykkir sveitarstjórn að á tímabilinu 16. desember 2019 til 28. febrúar 2020 gegni Jónas Egilsson skrifstofustjóri störfum sveitarstjóra og að á sama tímabili fari hann með prókúru sveitarfélagsins í samræmi við 51. gr. samþykktar um stjórn Langanesbyggðar nr. 10 / 2019 . Samþykkt samhljóða . 12 . Fjárhagsáætlun 2020 og þriggja ára áætlun 2021 , 2022 og 2023 – síðari umræða Til máls tók Elías Pétursson sveitarstjóri og fór yfir fjárhagsáætlun 2020 og 3ja ára áætlun 2021 , 2022 og 2023 samhliða . Samkvæmt framlagðri fjárhagsáætlun 2020 verða tekjur um 956 m.kr. og gjöld rúmar 829 m.kr . Alls verður rekstrarniðurstaða án fjármagnskostnaðar því um 127 m.kr. í afgang af sameiginlegri rekstrarniðurstöðu A - og B-hluta , sem nemur um 13% af tekjum . Fjármagnskostnaður er áætlaður um 37,5 m.kr. eða sem nemur um 3,9% af tekjum . Rekstrarniðurstöður með fjármagnsliðum verða því um 89,8 m.kr. eða 9,4% af tekjum , en þær voru 86,2 m.kr. árið 2018 . Afkoma samstæðunnar heldur því áfram að batna . Í samanburði við útkomuspá 2019 er gert ráð fyrir um 31,8 m.kr. hærri skatttekjum og um 18,5 m.kr. hækkun annarra tekna , en lækkun framlaga úr Jöfnunarsjóði . Launakostnaður hækkar um 1,5 m.kr. , annar rekstrarkostnaður um 20,5 m.kr. , en afskriftir breytast lítið . Þriggja ára áætlun 2021 - 2023 gerir ráð fyrir svipuðum rekstri og verður rekstrarniðurstaða jákvæð árið 2021 um 84,2 m.kr. , rekstrarniðurstaða árið 2022 jákvæð um 96 m.kr. og rekstrarniðurstaða árið 2023 verður jákvæð um 99 m.kr . Samkvæmt áætluninni lækka skuldir á næsta ári , úr um 785 m.kr. í lok þessa árs í um 735 m.kr . Gert er ráð fyrir því að skuldir sveitarfélagsins verði komnar niður í um 592 m.kr. í lok áætlunartímabilsins , þ.e. í árslok 2023 . Áætlað er að veltufjárhlutfall hækki úr 0,9 í árslok 2018 í 1,0 í árslok 2023 og eiginfjárhlutfall úr 0,55 í árslok 2018 í 0,67 í árslok 2023 . Fram kom í máli sveitarstjóra að eignfærðar framkvæmdir líðandi árs , rúmar 222 m.kr. , hefðu verið fjármagnaðar með lántökum uppá 168 millj. kr. og lausu fé upp á 54 millj. kr. og að allar fjárfestingar sem fyrirhugaðar væru á komandi ári það er 2020 yrðu fjármagnaðar með lausu fé eða um 100 m.kr svo fremi að fjárhagsáætlun ársins gangi eftir . Að lokum þakkaði sveitarstjóri starfsfólki sveitarfélagsins þeirra góða og óeigingjarna framlag á árinu sem er að líða . Til máls tók Siggeir Stefánsson , Þorsteinn Ægir Egilsson . Elías Pétursson veitti andsvar . Fjárhagsáætlun 2020 borin upp og samþykkt samhljóða . Þriggja ára fjárhagsáætlun 2021 til 2023 borin upp og samþykkt samhljóða . 13 . Skýrsla sveitarstjóra Sveitarstjóri tók til máls og fór yfir það helsta sem í gangi hefur verið undanfarið og ekki hefur verið getið á fundinum . Langanesvegur 2 – Framkvæmdum við lóð er lokið og óhætt að segja að vel hafi til tekist , öllum þeim er að framkvæmdum við klæðningu húss og lóðarfrágang eru þökkuð vel unnin störf . Hafnartangi 4 , samfélagsmiðstöð – Þann 28. nóvember sl. var samfélagsmiðstöðin tekin í notkun með almennum fundi íbúa með sveitarstjóra , verkefnisstjóra og rekstraraðila . Á fundinum var farið yfir hugmyndir íbúa um starfsemi sem og hugmyndir að útfærslu á pöntunarþjónustu . Fundurinn var mjög góður og jákvæður andi yfir honum , fundarmenn voru sammála um að um þróunarverkefni væri að ræða og því ljóst að prufa þyrfti ýmislegt . Fyrst um sinn verður fastur opnunartími á fimmtudagsseinnipörtum og dagskrá spiluð af fingrum fram . Rekstraraðili tók að sér að útfæra pöntunarþjónustuna í samráði við íbúa . Höfnin á Bakkafirði – Í óveðri undanfarinna daga hefur orðið verulegt tjón á hafnarmannvirkjum á Bakkafirði . Unnið er að lágmarks lagfæringum , mati á tjóni og úrlausn ýmissa verkefna . Naust – Framkvæmdir við breytingar og lagfæringar á Nausti ganga vel og er rif nánast búið og uppbygging hafin . Höfnin á Þórshöfn – Lokið er við að dýptarmæla höfnina og komu í ljós svæði sem ekki ná því dýpi sem upp er gefið . Ekki er um stór svæði að ræða og er nú unnið að því að fá Vegagerðina til liðs við sveitarfélagið í það verkefni að hreinsa laust efni úr höfninni og dýpka þar sem þess er þörf . Að lokum vil ég nota þennan vettvang og óska sveitarstjórn og öllum Langnesingum gleðilegra jóla og þakka kærlega fyrir samskipti og samveru á árinu sem nú fer að ljúka . Til máls tók Siggeir Stefánsson . Elías Pétursson veitti andsvar . Fundargerðin upplesin og samþykkt samhljóða . Oddviti tók til máls og þakkaði sveitarstjórn , starfsfólki og öðrum íbúum Langanesbyggðar gott samstarf á árinu sem er að líða og færði þeim bestu óskir um gleðileg jól og farsælt komandi ári . Fleira ekki gert og fundi slitið kl. 17:52 .